Η επίδραση προγράμματος δημιουργικού χορού και έκφρασης μέσω κίνησης, στις στάσεις και αντιλήψεις μαθητών/μαθητριών Δημοτικού σχολείου, για το χορό
Creators: name: Αλευρίδου, Δήμητρα-Ολυμπία Μιχαήλ
Publisher: name: Aristotle University of Thessaloniki
Year: 2020
Subjects: Πρόγραμμα παρέμβασης δημιουργικού χορού και κίνησης
Στάσεις/αντιλήψεις μαθητών
Έκφραση μέσω κίνησης
Intervention creative dance and movement program
Students’ perceptions/attitudes
Expression through movement

description: Η παρούσα έρευνα επιχειρεί να αναδείξει τις στάσεις και τις αντιλήψεις των μαθητών Δημοτικού σχολείου για το χορό και να εξετάσει κατά πόσο μία εφαρμογή εκπαιδευτικού προγράμματος δημιουργικού χορού και έκφρασης μέσω κίνησης, α) θα επιδράσει θετικά στις στάσεις και τις αντιλήψεις των μαθητών για το χορό και β) θα συμβάλει στην ανάπτυξη της εκφραστικότητας τους μέσω κίνησης. Το πρόγραμμα δημιουργικού χορού και έκφρασης μέσω κίνησης σχεδιάστηκε, και πραγματοποιήθηκε σε δείγμα 110 μαθητών, αγοριών και κοριτσιών, ενός δημόσιου Δημοτικού Σχολείου της Θεσσαλονίκης. Επιλέχθηκαν δύο τμήματα της Β΄, δύο της Δ΄ και δύο της Στ΄ τάξης Δημοτικού. Το πρόγραμμα είχε διάρκεια 8 εβδομάδων, με πραγματοποίηση ενός 45΄ μαθήματος, μία φορά την εβδομάδα, για κάθε ένα από τα 6 τμήματα που συμμετείχαν. Για τη συλλογή των δεδομένων της μελέτης Ι (στάσεις και αντιλήψεις των μαθητών για το χορό) χρησιμοποιήθηκε ένα ειδικά διαμορφωμένο ερωτηματολόγιο στάσεων και αντιλήψεων για το χορό, το οποίο μοιράστηκε στους μαθητές πριν και μετά την παρέμβαση. Για τις ανάγκες της μελέτης ΙΙ (εκφραστική κίνηση) η οποία εξελίσσονταν παράλληλα, κατασκευάστηκε μία ρουμπρίκα αξιολόγησης της εκφραστικής κίνησης, η οποία χρησιμοποιήθηκε μία φορά στην αρχή και μία στο τέλος του προγράμματος, από τρεις αξιολογήτριες. Παράλληλα, σημειώθηκαν επικουρικά οι περιγραφικές παρατηρήσεις των τριών αξιολογητριών και οι ημερολογιακές παρατηρήσεις της συμμετέχουσας παρατηρήτριας/ερευνήτριας. Ο αρχικός σκοπός της έρευνας φάνηκε ότι επετεύχθη σε ικανοποιητικό βαθμό. Η εφαρμογή του παρεμβατικού προγράμματος επηρέασε θετικά στάσεις και αντιλήψεις των μαθητών για το χορό, αν και όχι όλες, όπως, επι παραδείγματι, δεν επηρέασε την αντίληψη των μαθητών για τις προσωπικές τους ικανότητες στο χορό. Συνέβαλε επίσης στην ανάπτυξη της εκφραστικής κίνησης σε όλες τις ηλικιακές κατηγορίες. Προκύπτει το συμπέρασμα ότι ο δημιουργικός χορός μπορεί να αποτελέσει μία διασκεδαστική δραστηριότητα, η δύναμη της οποίας συμβάλλει στην άμβλυνση σεξιστικών στερεοτύπων και προσωπικής αίσθησης περιορισμένων ικανοτήτων, ενώ αποτελεί επίσης ένα μέσο κοινωνικοποίησης και προσωπικής έκφρασης. Για την επίτευξη των παραπάνω, καθοριστικός αναδεικνύεται ο ρόλος του εκπαιδευτικού.
description: The purpose of the research is to indicate elementary school students' perceptions and attitudes towards dance and to examine if a creative dance and expression through movement program could have a positive impact on students' a) perceptions and attitudes towards dance b) and expressive movement. The aforementioned program was designed and implemented to 110 students, girls, and boys, from the 2nd, the 4th and the 6th grade of an elementary public school in Thessaloniki. The duration of the educational program was 8 weeks and it consisted of one creative dance and movement lesson per week for each one of the 6 classes, lasting approximately 45 minutes. The tool used for the data collection of the 1st study (perceptions and attitudes towards dance) was a specially modified questionnaire that was given to participants once before the intervention and once after. For the 2nd study (expressive movement) that was being developed simultaneously, a specially designed rubric was used by three referees to test the expressive movement of the students, once at the beginning of the program and once at the end of it. At the same time, referees' descriptive observations and the notes from the researchers' diary were used as auxiliary tools. The initial goal of this research seems to have been accomplished in a satisfactory level. The creative dance and movement program had a positive impact on students' perceptions and attitudes towards dance, but not all of them, as, for instance, it did not affect students ' impressions of their own dance skills. Moreover, the program had contributed to expressive movement development in all age groups. Conclusively creative dance can be an entertaining activity whose power contributes to alleviating sexist stereotypes and a personal sense of disability, while it can be a means of socialization and personal expression. For the achievement of the above described results, the role of the teacher is considered to be necessary and crucial.